

 REPUBLIKA HRVATSKA

KRAPINSKO ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKI NAČELNIK

KLASA: 024-01/23-03/35

URBROJ: 2140-30-01/05-23-5

Veliko Trgovišće, 06.02.2023.g.

**JAVNI NATJEČAJ ZA FINANCIRANJE PROJEKATA UDRUGA S PODRUČJA OPĆINE VELIKO TRGOVIŠĆE KOJE PROVODE JAVNE POTREBE U DRUŠTVENIM DJELATNOSTIMA I ZA FINANCIRANJE MANIFESTACIJA UDRUGA S PODRUČJA OPĆINE VELIKO TRGOVIŠĆE PRILIKOM OBILJEŽAVANJA DANA OPĆINE VELIKO TRGOVIŠĆE**

 **U 2023. GODINI**

1. **OPĆINA VELIKO TRGOVIŠĆE** raspisuje javni natječaj za prijavu projekata i programa koje provodeudruge s područja općine Veliko Trgovišće i za prijavu manifestacija udruga s područja općine Veliko Trgovišće prilikom obilježavanja Dana općine Veliko Trgovišće sukladno Programu javnih potreba u društvenim djelatnostima općine Veliko Trgovišće za 2023. godinu, u slijedećim oblastima: kulturi, sportu, socijalnoj skrbi, briga o djeci i ostalim društvenim djelatnostima kao i one koje su utvrđene posebnim zakonom.

Proračunom općine Veliko Trgovišće za 2023.g. financirati i sufinancirati će se okvirno 18 programa i projekata prema Programu javnih potreba za 2023.g., u slijedećim oblastima:

* 1. **Javne potrebe u kulturi**

Udruge sukladno ovom Natječaju mogu prijaviti programe/projekte koji obuhvaćaju sve oblike promicanja glazbenog, plesnog, kulturnog i umjetničkog stvaralaštva, poticanje i njegovanje tradicijske kulture, razvitka kulturno umjetničkog, glazbenog i plesnog amaterizma, te manifestacija na ovom području koje će pridonijeti zaštiti i očuvanju kulturne baštine, razvitku i promicanju kulturnog života, te razvijanju svijesti o važnosti tradicije, uključivanjem što većeg broja ljudi, posebno djece i mladih, promociju Općine, međuopćinsku, međužupanijsku i međunarodnu kulturnu suradnju.

Ukupno planirana vrijednost Natječaja je 16.139,10 EUR ili 121.600 kn

 Najmanji iznos financijskih sredstava koji se može prijaviti i ugovoriti iznosi 79,63 EUR

 ili 600 kn , a najveći iznos po pojedinom programu / projektu iznosi 9.290,60 EUR ili

 70.000 kn.

* 1. **Javne potrebe u području socijalne skrbi**

Udruge sukladno ovom Natječaju mogu prijaviti programe/projekte koji obuhvaćaju pomoć osobama s posebnim potrebama, zaštitu i skrb o starijim osobama, brigu i skrb o djeci – promicanje, razvitak i unapređenje kvalitete života i slobodnog vremena djece i odraslih

Ukupno planirana vrijednost Natječaja je 2.986,26 EUR ili 22.500 kn.

 Najmanji iznos financijskih sredstava koji se može prijaviti i ugovoriti iznosi 132,72 EUR

 ili 1.000 kn,

 a najveći iznos po pojedinom programu / projektu iznosi 1.327,23 EUR ili 10.000 kn.

* 1. **Javne potrebe prema članku 6 i 7. Programa javnih potreba za 2023. godinu**

 **Udruge sukladno ovom Natječaju mogu prijaviti:**

* + 1. **programe, projekte i manifestacije koje pridonose obilježavanju, očuvanju i promicanju povijesnih vrednota hrvatskog naroda,projekte koji pridonose psihološkom i socijalnom osnaživanju i podizanju kvalitete života hrvatskih branitelja i članova njihovih obitelji, poboljšanje kvalitete života kroz organiziranje sportskih, kulturnih i drugih oblika druženja hrvatskih branitelja i članova njihovih obitelji**

**Ukupno planirana vrijednost Natječaja je 995,42 EUR ili 7.500 kn**

**Najmanji iznos financijskih sredstava koji se može prijaviti i ugovoriti iznosi 66,36 EUR ili 500 kn, a najveći iznos po pojedinom programu / projektu iznosi 995,42 EUR ili 7.500 kn.**

* + 1. **edukativne i stručne programe u poljoprivredi kroz održavanje edukativnih radionica, stručnih skupova i predavanja te manifestacija koje pridonose unapređenju i razvoju poljoprivrede.**

**Ukupno planirana vrijednost Natječaja je 995,42 EUR ili 7.500 kn**

**Najmanji iznos financijskih sredstava koji se može prijaviti i ugovoriti iznosi 66,36 EUR ili 500 kn, a najveći iznos 995,42 EUR ili 7.500 kn.**

* 1. **Prihvatljive manifestacije:** aktivnosti koje provode organizacije civilnog društva, a koje se uklapaju u program obilježavanja Dana Općine s ciljem davanja dodatne ponude, a čija svrha nije stjecanje dobiti i čije aktivnosti Povjerenstvo ne ocijeni kao gospodarsku djelatnost.

Ukupno planirana vrijednost Natječaja je 1.327,23 EUR ili 10.000 kn.

Potpora se dodjeljuje za sljedeće kategorije manifestacija:

* lokalno-tradicijske manifestacije sportsko-rekreativno-zabavnog sadržaja, priprema i prezentacija kulinarskih umijeća i proizvoda zagorskih brega
* najmanji iznos financijskih sredstava koji se može prijaviti i ugovoriti iznosi 66,36 EUR ili 500 kn, a najveći iznos 929,06 EUR ili 7.000 kn.
1. Rok za podnošenje prijedloga projekata, programa i manifestacija je **30** **dana**, počinje teći danom objave natječaja – 06.02.2023.g., a završava 08.03.2023.g.

Ako se prijava dostavlja osobno mora biti dostavljena do 08.03.2023.g. do 14,00 sati.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj.

**3.** Prijavu projekta, programa i manifestacija na Natječaj može podnijeti udruga koja je upisana u Registar udruga koje djeluju na području općine Veliko Trgovišće, Registar neprofitnih organizacija, koja je programski usmjerena za obavljanje djelatnosti i aktivnosti koje su predmet financiranja, da se protiv Korisnika, odnosno osobe ovlaštene za zastupanje ne vodi kazneni postupak i nije pravomoćno osuđen za prekršaje ili kaznena djela definirana Uredbom (dokaz se dostavlja prije potpisa ugovora o dodjeli financijskih sredstava), da imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način, da imaju zadovoljavajuće organizacijske kapacitete i ljudske resurse za provedbu programa/projekta/manifestacija.

**4.** Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama općine Veliko Trgovišće: www.veliko-trgovisce.hr

Natječajnu dokumentaciju treba poslati preporučeno poštom, putem dostavljača ili osobno na slijedeću adresu: Općina Veliko Trgovišće, Trg Stjepana i Franje Tuđmana 2, 49214 Veliko Trgovišće.

Svi propisani obrasci dostavljaju se u izvorniku i trebaju biti potpisani i ovjereni pečatom od strane ovlaštene osobe podnositelja prijave.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje na Javni natječaj za financiranje projekata udruga koje provode javne potrebe u sportu.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.

**5.** Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: procelnik@veliko-trgovisce.hr

 OPĆINSKI NAČELNIK

 Robert Greblički